R: Rückzahlung eines Darlehens / V: Ehescheidung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18540 13BC Alexandria

κόλλημα Πρωτάρχωι παρὰ Ἀπολλωνίας τῆς Σαμβαθίωνος μετὰ κυρίου τοῦ τῆς μητρὸς ἀδελφοῦ Ἡρακλείδου τοῦ Ἡρακλείδου καὶ παρὰ Ἑρμογένους τοῦ Ἑρμογένους Ἀρχηγέτου. συνχωροῦσιν Ἀπολλωνία καὶ Ἑρμογένης κεχωρίσθαι ἀπʼ ἀλλήλων τῆς συστάσης αὐτοῖς συνβιώσεως κατὰ συγχώρησιν διὰ τοῦ αὐτοῦ κριτηρίου τῷ ιγ ἔτει Καίσαρος Φαρμοῦθι, ἡ δὲ Ἀπολλωνία καὶ ἀπεσχηκέναι παρὰ τοῦ Ἑρμογένους διὰ χειρὸς ἐξ οἴκου ὃ ἔλαβεν παρὰ τῶν γονέων αὐτῆς Σαμβαθίωνος καὶ Εἰρήνης ἐπʼ αὐτῇ κατὰ τὴν συνχώρησιν φερνάριον ἀργυρίου δραχμὰς ξ. εἶναι μὲν αὐτόθεν ἄκυρον τὴν τοῦ γάμου συγχώρησιν, μὴ ἐπελεύσεσθαι δὲ τὴν Ἀπολλωνίαν μηδʼ ἄλλον ὑπὲρ αὐτῆς ἐπὶ τὸν Ἑρμογένη περὶ ἀπαιτήσεως τοῦ φερναρίου, ἀμφοτέρους δὲ ἐπʼ ἀλλήλους μήτε περὶ τῆς συνβιώσεως μηδὲ περὶ ἄλλου μηδενὸς ἁπλῶς τῶν ἕως τῆς ἐνεστώσης ἡμέρας, ἀφʼ ἧς καὶ ἐξεῖναι τῇ μὲν Ἀπολλωνίαι ἄλλῳ ἀνδρὶ καὶ τῷ δὲ Ἑρμογένει ἑτέρᾳ γυναικὶ ἀμφοτέροις ἀνυπευθύνοις οὖσιν ἢ τὸν παραβαίνοντα ἐνέχεσθαι τῷ ὡρισμένῳ προστίμωι. ἔτους ιζ Καίσαρος Φαμενὼθ ιδ [...]